Benguelabunn
D'Benguelabunn (op Portugisesch: Caminho de Ferro de Benguela oder CFB) ass eng Eisebunnsstreck an Angola. Si geet vu Westen no Osten a verbënnt den Atlantikhafe vu Lobito (Provënz Benguela) mat Luau (Provënz Moxico) op der Grenz mat der Demokratescher Republik Kongo.

De Bau vun der Benguelabunn ass 1899 vun der portugisescher Kolonialmuecht lancéiert gi fir e besseren Zougank zum Hannerland an op d'Ressourcen am deemolege Belsche Kongo (der haiteger Demokratescher Republik Kongo) ze hunn. Wärend dem angolanesche Biergerkrich (1975-2002) ass d'CFB schwéier beschiedegt ginn. Vun 2006 bis 2014 ass si vun der staatlecher chineesescher China Railway Construction Corporation nei opgebaut ginn.

Um Spaweck 

Eisebunnsstrecken
Angola